ጠንቂ ናይቲ ሕጂ ንክልል ትግራይ ይኹን ንመላእ ኢትዮጵያ ዘጋጥማ ዘሎ ብድሆታት ካብ ካልኦት ወገናት ጥራይ ዝነቅል ዘይኮነስ፡ ህወሓት ናቱ ኣሉታዊ ተራ ከም ዝተጻወተ ዝገልጹ'ውን ኣይተሳእኑን። ኣብ ፖለቲካ ናይ እንካ ሃባ መስርሕ'ዩ ዘዋጽእ ዝብል ሓሳብ ዘለዎ ኣባል መሪሕነት ዓረና ንሉኡላዉነትን ዴሞክራስን ትግራይ ኣቶ ገብሩ ኣስራት፡ ኣብ ህወሓት ብኔትወርክ ተኣሳሲርካ ምጥልላፍ ሕዱር ሕማም ከምዝኾነ ብምግላጽ፡ እቲ ናይ ሕጂ ዘሎ መሪሕነት ህወሓት እውን እንተኾነ ካብዚ ጸገም ናጻ ከምዘይኮነ፡ ንኣብነት ንዓረና 'ባንዳ ክርዳድ' ከምዝበሎ ይገልጽ። እዚ ድማ መለስ ቅድሚ 10 ዓመት ዝበሎ እዮም ዝደግምዎ ዘለዉ። ስለዚ ሕዚ እውን ህወሓት ካብ ናይ ምጥልላፍ ሕማቕ ፖለቲካዊ ባህሊ ነጻ ክወጽእ ከምዘለዎ እዩ ዝምዕድ። ኣቦ መንበር ተቓዋሚ ውድብ ፖለቲካ ሳወት ኣቶ ሃያሉ እውን ንሓሳብ ኣቶ ገብሩ ኣስራት እዩ ዘጠናኽር። "ሳልሳይ ወያነ ትግራይ ኣብ ቀረባ እዋናት ኣብ ከተማታት ትግራይ ህዝባዊ ኣኼባታት ንምክያድ ኣዳራሽ ሓቲትና ዝፈቕደልና ኣካል መንግስቲ ኣይረኸብናን፡ ሚድያታት መንግስቲ እውን እንተኾነ ኣብ ጉዳይ ሃገር እንተዘይኮይኑ፡ ኣብ ውሽጣዊ ጉዳያት ትግራይ ገና የጓንዩና እዮም። ስለዚ ከም ባህሪ መራሕቲ ህወሓት ዲሞክራሲ ክዕምብብ እንተይኮነስ ነቲ ዘሎ ጸገም ንምሕላፍ ከም ስልቲ እምበር ከም እስትራቴጂ ዲሞክራሲ ንትግራይ ይጠቕም እዩ ዝብል እምነት የብሎምን ይብል። ዳህሳስ ብረታዊ ተጋድሎ ህወሓት "ደጊም ብዘረባ ጥራሕ ዝኣምን ለዋህ ወለዶ የለን" ምስ ሓደሽቲ ኣመራርሓ ህወሓት ተላለዩ "ህወሓት ተመሪፁ'ምበር ለሚኑ ዝመፅአ ውድብ ኣይኮነን" ዶክተር ሰለሞን ኪዳነ ቅቡሉነት ህወሓት ኣብ ትግራይ እንታይ ይመስል?
